Sign in / Join .st0{fill:#34437F;} .st1{fill:#878787;} Friday, October 22, 2021 ikteb hawn… Fittex Il-Pulizija Kanadiża tfaħħar lill-Pulizija u d-Dwana ta' Malta għall-għajnuna biex jinqabdu vetturi misruqa Minn talk.mt October 22, 2021 talk.mt L-investigaturi tal-pulizija reġjonali ta' York fil-Kanada kkonfermaw li qabdu 88 vettura misruqa destinati għal diversi pajjiżi, li l-valur tagħhom ilaħħaq il-5 miljun dollaru Amerikan. Fi stqarrija li ħarġu, l-investigaturi Kanadiżi faħħru u rringrazzjaw lill-Korp tal-Pulizija ta' Malta u lid-Dipartiment tad-Dwana għall-għajnuna li taw biex setgħu jiġu rikoverati dawn il-vetturi misruqa. Fil-fatt, id-Dipartiment tad-Dwana fil-ġimgħat li għaddew irnexxielu jinterċetta u jikkonfiska 24 minn dawn il-vetturi mal-wasla tagħhom fil-Freeport li kienu destinati għal Abu Dhabi. Fl-investigazzjoni li għamlet fil-belt ta' Toronto, il-Pulizija reġjonali ta' York irnexxielha tkisser ċirku ta' kriminalità organizzata u waslet biex tressaq u takkuża fil-qrati disa' persuni b'rabta ma' dan is-serq ta' vetturi wħud minnhom karozzi lussużi. Il-qabda ta' dawn il-vetturi flimkien ma' programmers elettroniċi li jintużaw fis-serq ta' dawn il-vetturi tindika kemm hi kruċjali li l-pulizija u d-dipartimenti ta' Dwana ta' diversi pajjiżi jikkoperaw u jaħdmu flimkien, u mhux f'iżolament, sabiex tiġi kumbatta l-kriminalità organizzata internazzjonali li kulma jmur qed issir iktar sofistikata. Artiklu preċedenti Uniformi ġdida għall-Pulizija mis-sena d-dieħla Artiklu li jmiss Il-Ministru Julia Farrugia Portelli se terġa' tikkontesta fil-5 u s-7 Distrett Elettorali mal-PL